|  |  |  |  |
| --- | --- | --- | --- |
| ΑΠΟ:  | ΔΗΜΟΣ ΣκοπέλουΓΡΑΦΕΙΟ ΔΗΜΑΡΧΟΥ | ΠΡΟΣ:  | Πίνακα αποδεκτών |
| ΠΛΗΡΟΦΟΡΙΕΣ: | Αλέξανδρος Οικονόμου, Επικεφαλής Ομάδας Εργασίας Σ.Β.Α.Κ.LEVER Α.Ε. Ανδρουλιδάκης Μανώληςmanolis.androulidakis@lever.gr |

Αξιότιμοι συμμετέχοντες του δικτύου φορέων του ΣΒΑΚ Δήμου Σκοπέλου,

Ο Δήμος απευθύνει πρόσκληση συμμετοχής στην «*Δεύτερη Θεματική Διαβούλευση του Σχεδίου Βιώσιμης Αστικής Κινητικότητας (ΣΒΑΚ) του Δήμου Σκοπέλου*».

Ο Δήμος Σκοπέλου, υπακούοντας στις προσταγές της Εθνικής και Ευρωπαϊκής πολιτικής για την επιδίωξη της βιωσιμότητας στις μεταφορές, συνεχίζει με επιτυχία την εκπόνηση Σχεδίου Βιώσιμης Αστικής Κινητικότητας (ΣΒΑΚ) για την πόλη σε συνεργασία με την εταιρία LEVER ΣΥΜΒΟΥΛΟΙ ΑΝΑΠΤΥΞΗΣ Α.Ε, προχωρώντας στην ανάπτυξη στρατηγικής για την κινητικότητα.

Στο δεύτερο στάδιο εκπόνησης του ΣΒΑΚ, βάσει της ανάλυσης της υφιστάμενης κατάστασης, η Ομάδα Εργασίας σε συνεργασία με την ομάδα μελέτης του Αναδόχου, προχώρησε στην διαμόρφωση στρατηγικών στόχων και την διατύπωση ενός πρωταρχικού οράματος για την κινητικότητα. Επίσης, προς διερεύνηση της κατεύθυνσης/έμφασης που πρέπει να δοθεί στον σχεδιασμό, αναπτύχθηκαν 2 εναλλακτικά σενάρια-στρατηγικές κατευθύνσεις τα οποία και τίθενται προς διαβούλευση μαζί με τον οραματικό στόχο και τις προτεραιότητες που θα εξυπηρετήσει το ΣΒΑΚ στην τελική του μορφή. Οι φορείς, σε αυτήν τη δεύτερη φάση συμμετοχικού σχεδιασμού, καλούνται μέσα από συζήτηση να αξιολογήσουν και να επιλέξουν ανάμεσα στα σενάρια κινητικότητας που παρουσιάζονται όπως επίσης και να τοποθετηθούν επί του οράματος και των προτεραιοτήτων του ΣΒΑΚ.

Το ΣΒΑΚ θα οργανώσει το πλαίσιο πάνω στο οποίο ο Δήμος θα αναπτύξει, κατά τη διάρκεια των επόμενων ετών, μια σειρά από παρεμβάσεις προς βελτίωση των συνθηκών των αστικών μετακινήσεων, με όρους βιώσιμης κινητικότητας. Στόχος είναι να οργανωθεί ένα σύστημα μεταφορών για τον Δήμο που θα δίνει, κατά το δυνατόν, προτεραιότητα στις ήπιες μορφές μετακίνησης, προσφέροντας περισσότερο χώρο στον πεζό, στο ποδήλατο και στα μέσα μαζικής μεταφοράς με γνώμονα την βελτίωση της οδικής ασφάλειας για όλους τους μετακινούμενους.

Βασικός σκοπός της Διαβούλευσης είναι η τοποθέτηση των φορέων ως προς την κατεύθυνση που πρέπει να ακολουθήσει ο σχεδιασμός, τις προτεραιότητες που πρέπει να δοθούν και τον οραματικό στόχο για τον Δήμο, με απώτερο στόχο τη δημιουργία ενός βιώσιμου συστήματος αστικής κινητικότητας στο νησί.

Στο πλαίσιο του παραπάνω θέματος, ο Δήμος σε συνεργασία με τον Ανάδοχο προβαίνει στη διεξαγωγή μίας τηλεδιάσκεψης, αντί δια-ζώσης συνάντησης λόγω των συνθηκών που διαμόρφωσε η πανδημία COVID-19. **Η διαβούλευση θα πραγματοποιηθεί διαδικτυακά, τη Δευτέρα 04 Ιουλίου 2022 στις 11:00 (πμ) μέσω του συνδέσμου**:

[**https://lever.webex.com/lever/j.php?MTID=mad1fb2b1524df469523ef96cde393db9**](https://lever.webex.com/lever/j.php?MTID=mad1fb2b1524df469523ef96cde393db9)

|  |
| --- |
| **Πρόγραμμα 2ης Θεματικής Διαβούλευσης –** **Σχέδιο Βιώσιμης Αστικής Κινητικότητας του Δήμου Σκοπέλου** |
| **Συμμετέχοντες** |
| * Δήμος Σκοπέλου – Ομάδα Έργου ΣΒΑΚ
* Δίκτυο Εμπλεκομένων Φορέων ΣΒΑΚ Σκοπέλου
* Lever Α.Ε. – Σύμβουλος του Δήμου
 |
| **Θέμα** | **Εισηγητές** |
| **Χαιρετισμός – καλωσόρισμα** | * Δήμος Σκοπέλου
 |
| **Συνοπτική αναφορά στα αποτελέσματα της Ά Φάσης του ΣΒΑΚ (ανάλυση υφιστάμενης κατάστασης)** | * Lever Α.Ε.
 |
| **Ανάπτυξη στρατηγικής για την κινητικότητα στον Δήμο Σκοπέλου*** Πρωταρχικό όραμα
* Εναλλακτικά σενάρια-κατευθύνσεις
* Ιεράρχηση πολιτικών προτεραιοτήτων και κριτηρίων αξιολόγησης
 | Παρουσίαση από Lever Α.Ε.και συζήτηση με το σύνολο των συμμετεχόντων |
| **Ολοκλήρωση της Διαβούλευσης*** Διάθεση του Συμφώνου Συμμετοχής στο ΣΒΑΚ του Δ. Σκοπέλου στο Δικτύου Φορέων για τη συμμετοχή τους στην ανάπτυξη του ΣΒΑΚ
 | Το Σύνολο των συμμετεχόντων  |

Σας ευχαριστούμε προκαταβολικά.